钦定古今图书集成/明伦汇编/氏族典/第284卷 > 黄龟年
## 钦定古今图书集成/明伦汇编/氏族典/第284卷 > 黄龟年

按《宋史黄龟年传》：“龟年，字德卲，福州永福人。登崇宁
五年进士第，调洺州司理参军，累官河北西路提举，
入为太常博士。靖康元年，除吏部员外郎，拜监察御
史，寻除尚书左司员外郎，中书门下检正诸房公事，
充修正局检讨官，迁殿中侍御史。会边报王伦来归，
龟年劾桧专主和议，沮止恢复，植党专权，渐不可长。”
章凡三上，遂褫桧职，除太常少卿，累迁起居舍人、中
书舍人。侍御史常同言龟年阴结大臣，致身要地，又
交结诸将，趣操不正，罢归。司谏詹大方希桧意，劾龟
年附丽匪人，搢绅不齿，落职本贯居住，卒。子衡，仕至
湖南提举。